b"\n_START_ARTICLE_\nPeter A.G. Nielsen\n_START_SECTION_\nKarriere\n_START_PARAGRAPH_\nNielsen blev student fra Vestjysk Gymnasium i 1971 og har en bifagseksamen i dansk fra Aarhus Universitet i 1973. I 1976 gennemf\xc3\xb8rte han f\xc3\xb8rste del af journalistuddannelsen ved Danmarks Journalisth\xc3\xb8jskole. Sidel\xc3\xb8bende med studierne arbejdede han med musikken og etablerede pladeselskabet Genlyd Grammofon i 1973. Senere stod han bag indspilningsstudiet Feedback Recording i 1975, bookingselskabet Rock On i 1979, SingSing Musikforlag i 1984 og managementbureauet I.C.Tain i 1991. Gnags pr\xc3\xa6gede dansk rock siden 1970'erne og havde sin storhedstid i 1980'erne, hvor albummet Mr. Swing King solgte 280.000 eksemplarer._NEWLINE_Sammen med Gnags er det blevet til 21 albums. Sidel\xc3\xb8bende har han udgivet tre soloalbums: A.G.'s album - Normalt er han ellers cool (1979), Solo (1997) og Det Scene Show (2011). Han har desuden skrevet essays, to b\xc3\xb8rneb\xc3\xb8ger og udgav i 2009 sine samlede sange i bogform. Udover Gnags' og hans 'egne' sange har han ogs\xc3\xa5 skrevet sange til andre, blandt andet Mek Pek og S\xc3\xb8s Fenger.\n_START_SECTION_\nPrivatliv\n_START_PARAGRAPH_\nPeter A.G. Nielsen er storebror til sangerinden Elisabeth Gjerluff Nielsen. Han er k\xc3\xa6reste med kreativ direkt\xc3\xb8r Anouska Sinding (f. 1967) som han har et barn med. Har desuden to b\xc3\xb8rn fra et tidligere forhold."